ОТЧЕТ ЗА ДЕЙНОСТТА НА НАРОДНО ЧИТАЛИЩЕ “ХРИСТО БОТЕВ-1918г.”с.СМОЧЕВО ОБЩИНА РИЛА ЗА

ПЕРИОДА 01.01.2021г.- 31.12.2021г.

Читалищата са традиционни самоуправляващи се български културно- просветни сдружения в населените места , които изпълняват и държавни културно- просветни задачи.

В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Народно читалище “Христо Ботев-1918”с.Смочево успява да съхрани и опази ценностите и вековните традиции.

Тук се планират и организират мероприятия , свързани с историята на селото , общината и страната , така също официални , и религиозни празници.

Читалището предлага условия за занимание на деца ,

 обединява и приобщава хора в активна възраст за един по-активен социален живот.

Търсим социалната и ефективна политика и механизми на работа .

До някъде успяваме , другаде все още не , но затова пък има смисъл да ни има , за да се променяме и ставаме все по –успешни.

Затова ще продължаваме да го правим , така че поне част от тези деца , млади и по-зрели хора да останат удовлетворени от онова , което им дава читалището , да продължават да искат от нас винаги нещо повече.

Обслужва се от един читалищен – секретар .

Ръководен орган на Читалището е Настоятелството, състоящо се от 5члена, избрани на Общото събрание на читалището.

Целите и задачите на читалището са :

* Развитие и обогатяване на културния живот .
* Опазване на традициите и обичаите на Българския народ.

Читалищното Настоятелство е насочило своите усилия към развитие на следните традиционни дейности:

1.Културно – масови мероприятия

 2.Културно – просветна дейност

 3.Библиотечна дейност

Библиотечната дейност към читалището е на нужната висота .

В момента библиотечния фонд наброява 8280 тома, като периодично се обновява с 30-50тома.

Читателите са средно 52души. Преди всичко възрастни хора , през ваканциите библиотеката се посещава и от деца.

Основна читалищна дейност е художествената самодейност.

Към читалището има Женска група за Автентичен фолклор, която взема участия на Регионално и Национално и Международно ниво.

Групата изпълнява жътварски, седенкарски , трапезни , пролетни и др. песни.

Получавали са много отличия и награди.

Към групата се присъединиха и деца.

Поради пандемията Ковид 19 , участвахме онлайн със записи на групата на Национален събор за Автентичен фолклор „От Извора”с.Труд.

На открито се провеждаха занимания с деца с изучаване на народни хора и посещения на параклисите в селото.

В изложбена зала „Старо Смочево ” с читалищните членове ,се провеждаха дискусии на теми свързани с религиозни празници ,традиции и ритуали които се спазват в селото , като се спазват всички епидемиологични мерки.

 С цел да запазим живота и здравето на хората.

Месец януари 2021г. – се проведе Бабин ден – “Обичай бабуване”

Месец февруари 2021г.- Трифон Зарезан –Зарязване на лозята

Месец март 01.03. 2021г.- Ден на самодееца – седянка с плетене на мартеници

Месец март - 03.03. Честване на Националния празник на Р.България

8-ми Март - Ден на жената - тържество

Месец юни 2021г. - Еньов ден - Бране на билки и презентация на билките и тяхната употреба в народната медицина

Месец декември 2021г. –Украсяване на Коледното дърво в с.Смочево

И в бъдеще Читалищното Настоятелство ще участва с проекти за отпускане на средства за ремонти , компютърна техника и народни носии.

Проекти на библиотеката за отпускане на средства за художествена литература и обогатяване на библиотечния фонд.

Тук е мястото да отбележим пълното разбиране и съдействие , което Читалищното Настоятелство среща в лицето на Общинското ръководство.

На г-н Кабзималски за съдействието , което оказва за провеждане на празниците и мероприятията в селото.

Ние ще работим, като запазваме културните ценности и постиженията на науката , изкуството и културата.

Утвърждаване мястото на читалището , като духовно средище и естествен център за формиране на гражданско общество.

Събиране и разпространяване на знания за родния край.